
Бүген Татарстан Республикасы Президенты Рөстәм Миңнеханов төштән соң «Россия лидерлары» бөтенроссия идарәчеләре конкурсында җиңүче Рөстәм Гомәров белән очрашты.

Искәртәбез, Рөстәм Миңнеханов – 2018 елдан бирле «Россия лидерлары» идарәчеләр конкурсы остазы.

«Россия лидерлары» - илдә социаль лифтлар системасын үстерүгә юнәлгән проект. Конкурсның максаты – югары лидерлык сыйфатларына һәм идарәчел компетенцияләргә ия булган җитәкчеләрне ачу, аларны үстерү һәм аларга ярдәм күрсәтү.

Рөстәм Гомәров – 2018-2019 еллар конкурсында 104 җиңүченең берсе.

Очрашу барышында Рөстәм Гомәров киләчәк планнары һәм карьерасындагы перспективалар турында сөйләде.
Рөстәм Миңнеханов «Россия лидерлары» бөтенроссия идарәчеләре конкурсында җиңүче Рөстәм Гомәров белән очрашты